钦定古今图书集成/理学汇编/学行典/第271卷 > 张渊
## 钦定古今图书集成/理学汇编/学行典/第271卷 > 张渊

按《明外史隐逸传》：“张渊，字子静，归安人。本农家子，家
无书。年十四，为童子师，间出歌诗示人。吴兴诗人丘
大祐、唐维勤咸嗟服。渊长髯美目，仪表朴野，人未之
奇。及酒酣兴发，落笔俄顷数十纸，始皆惊异。文章议
论，有慨于怀，辄流涕，或至抗声恸哭，世以唐衢目之雅与吴人杜琼、沈周、史鉴善，晚馆于鉴家，得疾舁归”，
卒，年五十八。